el tr el el fr es it el el el el el el el el el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en el el el el el el el el el el el el en el el el el el el el el es el el el el el el el el el en ckb en el el el en en en el fr el en el el en el en en en en el
Το www.epic.com.cy (“eStore”) είναι επίσημη ιστοσελίδα της Epic και συμπεριλαμβάνει και το ηλεκτρονικό της κατάστημα που διαθέτει  προϊόντα και υπηρεσίες της.
Οι χρήστες του ηλεκτρονικού καταστήματος, για να μπορέσουν να προβούν σε αγορά υπηρεσίας ή προϊόντος θα πρέπει να έχουν συμπληρώσει το 18ο έτος της ηλικίας τους. Η χρήση του ηλεκτρονικού καταστήματος εξυπηρετεί μόνο την Κυπριακή Δημοκρατία.
Οι χρήστες οφείλουν να διαβάσουν τους Όρους & Προϋποθέσεις προσεκτικά πριν τη χρήση του ηλεκτρονικού καταστήματος. Η χρήση του ηλεκτρονικού καταστήματος συνεπάγεται ανεπιφύλακτη αποδοχή των παρόντων Όρων & Προϋποθέσεων. Σε περίπτωση που κάποιος χρήστης δεν συμφωνεί με τους παρόντες  Όρους & Προϋποθέσεις, οφείλει να μην προβεί σε χρήση του ηλεκτρονικού καταστήματος για σκοπούς σύναψης σύμβασης.
Η Epic μπορεί να εξασκήσει το δικαίωμα της να μεταβάλλει ή να ανανεώνει τους παρόντες Όρους & Προϋποθέσεις, σύμφωνα με την ισχύουσα νομοθεσία, όποτε κρίνει αναγκαίο.
3. Περιεχόμενο – Πληροφορίες – Προϊόντα
Το ηλεκτρονικό κατάστημα της Epic, ουδεμία εγγύηση μπορεί να παράσχει για τη διαθεσιμότητα των προϊόντων, αλλά εγγυάται την έγκαιρη ενημέρωση των χρηστών του ηλεκτρονικού καταστήματος περί της μη διαθεσιμότητας τους.
H Epic δεν φέρει καμιά ευθύνη σε περίπτωση όπου υπάρξουν οποιεσδήποτε αλλαγές στις τιμές των προϊόντων καθώς επίσης και αν υπάρχει διαφορά ανάμεσα στην φωτογραφία του προϊόντος και του πραγματικού προϊόντος που θα παραλάβει ο χρήστης.
Το ηλεκτρονικό κατάστημα δύναται να συμπεριλαμβάνει  συνδέσμους σε ιστοσελίδες τρίτων, οι οποίοι έχουν την πλήρη (αστική και ποινική) ευθύνη για την ασφάλεια, το σύννομο και την εγκυρότητα του περιεχομένου των ιστοσελίδων και υπηρεσιών τους, αποκλειόμενης κάθε ευθύνης της Epic.
Αυτή η ιστοσελίδα αποτελεί το επίσημο ηλεκτρονικό κατάστημα της Epic. Όλο το περιεχόμενο του ηλεκτρονικού καταστήματος, συμπεριλαμβανομένων εικόνων, γραφικών, φωτογραφιών, σχεδίων, κειμένων, παρεχόμενων υπηρεσιών και προϊόντων αποτελούν την πνευματική ιδιοκτησία της Epic και προστατεύονται κατά τις σχετικές διατάξεις του κυπριακού δικαίου, του ευρωπαϊκού δικαίου και των διεθνών συμβάσεων.
Απαγορεύεται ρητά οποιαδήποτε αντιγραφή, διανομή, μεταφορά, μεταποίηση, μεταπώληση, δημιουργία παράγωγης εργασίας ή παραπλάνηση του κοινού σχετικά με τον πραγματικό παροχέα του περιεχομένου διαδικτυακού τόπου. Τυχόν αναπαραγωγή, επανέκδοση, φόρτωση, ανακοίνωση, διάδοση ή μετάδοση ή οποιαδήποτε άλλη χρήση του περιεχομένου με οποιοδήποτε τρόπο ή μέσο για εμπορικούς ή άλλους σκοπούς επιτρέπεται μόνο κατόπιν προηγούμενης γραπτής άδειας της Epic ή οιουδήποτε άλλου δικαιούχου των πνευματικών δικαιωμάτων. Τα ονόματα, εικόνες, λογότυπα και διακριτικά γνωρίσματα που αντιπροσωπεύουν το ηλεκτρονικό κατάστημα ή τρίτα μέρη και τα προϊόντα ή τις υπηρεσίες τους, είναι αποκλειστικά σήματα του ηλεκτρονικού καταστήματος ή τρίτων μερών προστατευόμενα από τους σχετικούς νόμους περί εμπορικών σημάτων. Η εμφάνισή τους στον διαδικτυακό τόπο δεν θα πρέπει κατά κανένα τρόπο να εκληφθεί ως μεταβίβαση ή εκχώρηση άδειας ή δικαιώματος χρήσης τους.
6. Διαθεσιμότητα του ηλεκτρονικού καταστήματος
Οι χρήστες του ηλεκτρονικού καταστήματος αποδέχονται ότι έχουν απόλυτη ευθύνη να διασφαλίσουν τη σύννομη και πρόσφορη χρήση του ηλεκτρονικού καταστήματος από αυτούς. Κατά συνέπεια οι χρήστες ενδεικτικά και όχι περιοριστικά συμφωνούν ότι δεν θα χρησιμοποιούν το ηλεκτρονικό κατάστημα της epic για:
αποστολή, δημοσίευση, αποστολή με ηλεκτρονικό ταχυδρομείο ή μετάδοση με άλλους τρόπους οποιουδήποτε περιεχομένου είναι παράνομο, βλαβερό, απειλητικό, προσβλητικό, ενοχλητικό, συκοφαντικό, δυσφημιστικό, χυδαίο, άσεμνο, λιβελογραφικό αποτελεί παραβίαση του απορρήτου κάποιου άλλου, δείχνει εμπάθεια, ή εκφράζει φυλετικές, εθνικές ή άλλες διακρίσεις,
πρόκληση βλαβών σε ανήλικους με οποιονδήποτε τρόπο,
αποστολή, δημοσίευση, αποστολή με ηλεκτρονικό ταχυδρομείο ή μετάδοση με άλλους τρόπους οποιουδήποτε περιεχομένου για το οποίο δεν έχουν δικαίωμα μετάδοσης σύμφωνα με την νομοθεσία ή τις συμβατικές ή διαχειριστικές σχέσεις (όπως εσωτερικές πληροφορίες, ιδιοκτησιακές και εμπιστευτικές πληροφορίες που αποκτήθηκαν ή αποκαλύφθηκαν ως μέρος εργασιακών σχέσεων ή που καλύπτονται σε συμφωνίες εμπιστευτικότητας),
αποστολή, δημοσίευση, αποστολή με ηλεκτρονικό ταχυδρομείο ή μετάδοση με άλλους τρόπους οποιουδήποτε περιεχομένου το οποίο παραβιάζει οποιαδήποτε ευρεσιτεχνία, εμπορικό σήμα, εμπορικό μυστικό, πνευματικά δικαιώματα ή άλλα ιδιοκτησιακά δικαιώματα τρίτων,
αποστολή, δημοσίευση, αποστολή με ηλεκτρονικό ταχυδρομείο ή μετάδοση με άλλους τρόπους οποιουδήποτε υλικού το οποίο περιέχει ιούς λογισμικού ή οποιουσδήποτε άλλους κώδικες, αρχεία ή προγράμματα που έχουν σχεδιαστεί με σκοπό την διακοπή, την πρόκληση βλάβης, την καταστροφή ή τον εξοπλισμό της λειτουργίας οποιουδήποτε λογισμικού ή υλικού υπολογιστών,
ηθελημένη ή αθέλητη παράβαση της ισχύουσας νομοθεσίας ή των διατάξεων,
παρενόχληση τρίτων με οποιοδήποτε τρόπο,
παραπλάνηση οποιονδήποτε σχετικά με την προέλευση των περιεχομένων του ηλεκτρονικού καταστήματος,
ζημίωση με οποιονδήποτε τρόπο της φήμης της epic ή τρίτων,
να θέσουν σε κίνδυνο την ασφάλεια του διαδικτυακού τόπου της epic,
να εμποδίσουν οποιονδήποτε να έχει πρόσβαση στο ηλεκτρονικό κατάστημα της epic,
να εγκαταστήσουν και να προωθήσουν με οιονδήποτε τρόπο οποιουδήποτε είδους αυτόκλητη ή μη εξουσιοδοτημένη διαφήμιση ή μη ζητηθέντα από τον λήπτη ηλεκτρονικά μηνύματα (spam), αλυσιδωτές επιστολές, συστήματα πυραμίδων και οποιαδήποτε άλλη μορφή ανεπιθύμητης προώθησης περιεχομένου,
συλλογή ή αποθήκευση προσωπικών δεδομένων σχετικά με άλλους χρήστες.
Η Epic αναγνωρίζει τη σημασία του θέματος της ασφάλειας των Προσωπικών Δεδομένων καθώς και των ηλεκτρονικών συναλλαγών και λαμβάνει τεχνικά, συμβατικά, διοικητικά μέτρα και μέτρα φυσικής ασφαλείας ώστε να προστατέψει τα Προσωπικά Δεδομένα που παρέχονται σε αυτή. Δίνονται οδηγίες σε εξουσιοδοτημένους εργαζομένους της Epic, οι οποίοι έχουν πρόσβαση στα Προσωπικά Δεδομένα (μόνο όποτε είναι αναγκαίο) , όπως αυτά χρησιμοποιούνται μόνο σε σχέση με τις αρχές που παρατίθενται στην Πολιτική περί Προστασίας Προσωπικών Δεδομένων ως αναφέρεται πιο κάτω και των νόμων που εφαρμόζονται σε κάθε επιχείρηση.
Σε συγκεκριμένους τομείς, όπως π.χ. της παροχής στοιχείων της πιστωτικής κάρτας των πελατών, η Epic καταβάλλει κάθε προσπάθεια για την προστασία της ασφάλειας των στοιχείων της πιστωτικής κάρτας κατά τη διάρκεια της μεταβίβασης χρησιμοποιώντας την πρότυπη κρυπτογραφική τεχνολογία Secure Sockets Layer (SSL). Οι πελάτες μπορεί να συμβάλουν στην προστασία της ασφάλειας των Προσωπικών τους Δεδομένων με τους ακόλουθους τρόπους οι οποίοι αναφέρονται ενδεικτικά: (i) Μην αποκαλύπτετε ποτέ τον κωδικό πρόσβασης σας, αφού αυτός χρησιμοποιείται για πρόσβαση στο Λογαριασμό σας ή στα Στοιχεία Εγγραφής σας. (ii) Φροντίζετε να αποσυνδέεστε από το λογαριασμό σας και να κλείνετε το παράθυρο του προγράμματος περιήγησης όταν τελειώσετε με τη χρήση υπηρεσίας της Epic ή κατά την πλοήγηση στο διαδίκτυο, ούτως ώστε άτομα που θα χρησιμοποιήσουν τον ίδιο υπολογιστή να μην έχουν πρόσβαση στα στοιχεία σας.
9. Πολιτική Προστασίας Προσωπικών Δεδομένων
Σύμφωνα με τον Νόμο περί της Προστασίας των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα και της Ελεύθερης Κυκλοφορίας των Δεδομένων (Ν.125(Ι)/2018), η Epic ειδοποιεί τους χρήστες ότι αποθηκεύει στα αρχεία της Προσωπικά τους Δεδομένα. Προκειμένου να παραγγείλετε προϊόντα ή/και υπηρεσίες της Epic, αλλά και για να διασφαλισθεί η δυνατότητα επικοινωνίας μαζί σας ώστε να σας ενημερώνουμε για νέα προϊόντα και υπηρεσίες μας, είναι πιθανό να σας ζητηθεί να δηλώσετε στοιχεία που σας αφορούν.
«Προσωπικά Δεδομένα» είναι δεδομένα προσωπικού χαρακτήρα, όπως το όνομα, διεύθυνση, ηλεκτρονική διεύθυνση, ημερομηνία γέννησης και φύλο. Συλλέγουμε τα προσωπικά σας δεδομένα όταν επιλέξετε να μας τα παρέχετε κατά την εγγραφή σας σε Υπηρεσία της Epic, π.χ. όταν επιλέξετε να γίνετε συνδρομητής στην Epic, όταν συμμετέχετε σε διαφημιστική προώθηση της Epic, ή όταν επιλέξετε να λαμβάνετε ενημερωτικές επιστολές από την Epic. Όταν επικοινωνείτε με κάποιον από τους λειτουργούς εξυπηρέτησης μας πιθανόν να κρατήσουμε αρχείο της αλληλογραφίας αυτής για τον καλύτερο χειρισμό του ζητήματος. Επίσης ενδέχεται να λάβουμε Προσωπικά Δεδομένα από επιχειρηματικούς μας συνεργάτες ή άλλα τρίτα μέρη, δεδομένου ότι μας επιβεβαιώσουν ότι έχουν εξασφαλίσει τη συγκατάθεσή σας για να μας κοινοποιήσουν τις πληροφορίες αυτές.
A. Προσωπικά δεδομένα πιθανόν να χρησιμοποιηθούν για τους εξής σκοπούς:
Για να σας παρέχουμε υπηρεσίες της Epic καθώς και πληροφορίες που μας έχετε ζητήσει. Πιθανόν να χρησιμοποιήσουμε από καιρού εις καιρόν τα Προσωπικά σας Δεδομένα για να σας ενημερώσουμε για αλλαγές, βελτιώσεις ή για να σας αποστείλουμε παρόμοιες ειδοποιήσεις που σχετίζονται με τις υπηρεσίες της Epic.
Εάν μας έχετε ειδοποιήσει ότι ενδιαφέρεστε να λαμβάνετε προσφορές ή πληροφορίες από την Epic ή από συγκεκριμένους χορηγούς ή διαφημιστές μας, η Epic πιθανόν να σας αποστέλλει μέσω ηλεκτρονικού ταχυδρομείου υλικό σχετικό με προϊόντα ή υπηρεσίες, τα οποία πιθανόν να σας ενδιαφέρουν. Αν οποιανδήποτε στιγμή θα θέλατε να τερματίσετε τη συνδρομή σας ακολουθήστε τις οδηγίες που αναγράφονται στο τέλος κάθε ηλεκτρονικού ταχυδρομείου.
Εάν συμμετέχετε σε διαγωνισμό ή προώθηση (promotion) που προσφέρεται στην ιστοσελίδα της Epic πιθανόν, σύμφωνα με τους κανονισμούς της προώθησης, να χρησιμοποιήσουμε το όνομα σας και συγκεκριμένες άλλες πληροφορίες οι οποίες καθίστανται απαραίτητες.
Σε περίπτωση που η Epic είναι υποχρεωμένη να παρέχει τα προσωπικά σας δεδομένα βάσει οποιουδήποτε εν ισχύ νόμου ή κανονισμού.
B. Θα αποκαλύψουμε τα Προσωπικά σας Δεδομένα σε τρίτα μέρη μόνο κάτω από τις εξής περιστάσεις:
Εάν μας έχετε δώσει τη ρητή συγκατάθεσή σας για αποκάλυψη των Προσωπικών σας Δεδομένων για καθορισμένο σκοπό.
Σε τρίτα μέρη τα οποία ενεργούν για λογαριασμό μας, ως αντιπρόσωποί μας, προμηθευτές ή παροχείς υπηρεσιών, ώστε να καθίσταται εφικτή η αποτελεσματική παροχή υπηρεσιών της epic. Τα εν λόγω τρίτα μέρη ενεργούν σύμφωνα με αυστηρούς συμβατικούς ελέγχους, σύμφωνα με τους οποίους είναι υποχρεωμένα να διατηρούν την εμπιστευτικότητα όλων των Προσωπικών Δεδομένων και να χρησιμοποιούν τέτοια δεδομένα μόνο για σκοπούς που σχετίζονται με την παροχή των υπηρεσιών της epic.
Όπως καθορίζεται στους όρους και προϋποθέσεις που ισχύουν για κάποια υπηρεσία της epic, όπως π.χ. για την διεκπεραίωση νομικών ζητημάτων.
Ως ορίζεται από το νόμο, συμπεριλαμβανομένου και δικαστικού διατάγματος, ή ως ορίζεται από οποιοδήποτε θεσμό ή σώμα με δικαιοδοσία ή εξουσία να επιβάλει την αποκάλυψη πληροφοριών.
Σε σχέση με την επιχειρησιακή αναδιοργάνωση της epic, κοινοπραξία ή συγχώνευση με κάποιαν άλλη οντότητα, την πώληση όλου ή σημαντικού μέρους του ενεργητικού της epic, νοουμένου ότι τα Προσωπικά Δεδομένα που αποκαλύπτονται εξακολουθούν να τυγχάνουν επεξεργασίας σύμφωνα με την παρούσα Πολιτική Προστασίας Προσωπικών Δεδομένων και τη σχετική νομοθεσία, από την οντότητα που θα αποκτήσει τις πληροφορίες.
Για περισσότερες πληροφορίες σχετικά με το πώς η epic χρησιμοποιεί τα Προσωπικά σας Δεδομένα, παρακαλώ επικοινωνήσετε με: Ηλεκτρονικό ταχυδρομείο: dpo@epic.com.cy ή επισκεφτείτε την Πολιτική Απορρήτου στην ιστοσελίδα μας www.epic.com.cy
Ο χρήστης ενημερώνεται για την διαθεσιμότητα των προϊόντων μέσα από ανάλογες λεκτικές ενδείξεις. Οι διάφορες προσφορές που εμφανίζονται στο ηλεκτρονικό κατάστημα ισχύουν πάντοτε μέχρι εξαντλήσεως των αποθεμάτων. Στις αναγραφόμενες τιμές των προϊόντων συμπεριλαμβάνεται ο ΦΠΑ. Η epic διατηρεί το δικαίωμα μεταβολής των τιμών χωρίς προηγούμενη ειδοποίηση του πελάτη. Ο πελάτης καταβάλλει πάντοτε το τίμημα το οποίο ανεγράφετο στους οικείους τιμοκαταλόγους για το συγκεκριμένο προϊόν κατά τη χρονική στιγμή της παραγγελίας.
11. Παραγγελίες μέσω Ηλεκτρονικού Καταστήματος
Με την λήψη της παραγγελίας η epic θα επικοινωνήσει με τον πελάτη μέσω ηλεκτρονικού ταχυδρομείου (στην υποδειχθείσα από τον πελάτη ηλεκτρονική διεύθυνση) ή/και μέσω τηλεφώνου για να επιβεβαιωθεί η αγορά. Για αποφυγή αμφιβολίας, μια τέτοια επιβεβαίωση δεν συνιστά τη δημιουργία Σύμβασης μεταξύ epic και πελάτη (για τη δημιουργία Σύμβασης παρακαλώ ιδείτε όρο 2 ανωτέρω).
Άνευ επηρεασμού του δικαιώματος υπαναχώρησης το οποίο προνοείται πιο κάτω, η παραγγελία μπορεί να ακυρωθεί (χωρίς να χρειάζεται ο πελάτης να προβεί σε δήλωση περί  της πρόθεσής του για υπαναχώρηση από τη Σύμβαση), όταν βρίσκεται σε κάποιο από τα κάτωθι στάδια:
Όταν η παραγγελία δεν έχει ακόμη ολοκληρωθεί (ακολουθώντας τη σχετική διαδικασία μέσω του λογαριασμού του πελάτη στο eStore).
Όταν η παράδοση δεν μπορεί να πραγματοποιηθεί εντός των χρονικών ορίων που έχουν τεθεί και ο  χρήστης δεν επιθυμεί πλέον την ολοκλήρωση της παραγγελίας.
Όταν ο χρήστης δεν αποδέχεται το προϊόν κατά την παράδοση της παραγγελίας (ήτοι προτού ο πελάτης υπογράψει το σχετικό έντυπο παράδοσης) για τους πιο κάτω λόγους:
Ο χρήστης έχει αλλάξει γνώμη (σε αυτή την περίπτωση ο πελάτης θα  επωμιστεί τα έξοδα αποστολής).
Το προϊόν έχει αποδειχθεί ελαττωματικό, κατόπιν τεχνικού ελέγχου από την epic (μέσω των εξουσιοδοτημένων τμημάτων της) συμφώνως του όρου 17 κατωτέρω, αλλά δεν μπορεί να αντικατασταθεί από την epic.
Όταν ο χρήστης εξ’ υπαιτιότητάς του, δεν παραλάβει την παραγγελία του εντός 10 ημερών από τη στιγμή που ενημερώθηκε ότι η παραγγελία του είναι έτοιμη για παραλαβή.
Μετά την ολοκλήρωση της παραγγελίας δεν μπορούν να γίνουν αλλαγές. Εάν ο πελάτης επιθυμεί να τροποποιήσει την παραγγελία του θα πρέπει να προβεί σε ακύρωση της, εφόσον βρίσκεται σε ένα από τα πιο πάνω στάδια, και να επιλέξει εκ νέου τα προϊόντα.
Αν κάποια από τα προϊόντα δεν είναι διαθέσιμα, θα πραγματοποιηθεί επικοινωνία με τον πελάτη μέσω ηλεκτρονικού ταχυδρομείου ή / και τηλεφώνου, εντός εύλογου χρονικού διαστήματος από την τοποθέτηση της παραγγελίας, ώστε να ενημερωθεί για τον πιθανό χρόνο παράδοσής τους. Στην περίπτωση αυτή, ο πελάτης έχει τη δυνατότητα, εφόσον κρίνει ότι το χρονικό αυτό διάστημα δεν τον ικανοποιεί, να ζητήσει την ανάκληση της παραγγελίας του εν λόγω προϊόντος. Η τυχόν λοιπή παραγγελία μπορεί να εκτελεστεί κανονικά.
Η παράδοση της παραγγελίας γίνεται μόνο  κατόπιν επίδειξης από τον πελάτη της πρωτότυπης ταυτότητας του.
12. Τρόποι και όροι Πληρωμής
Η εξόφληση της παραγγελίας γίνεται μέσω πιστωτικής κάρτας ή χρεωστικής κάρτας. Η χρέωση της πιστωτικής ή χρεωστικής κάρτας πραγματοποιείται αφού προηγηθεί έλεγχος και πιστοποίηση των στοιχείων και της εγκυρότητας της. Ο πελάτης είναι ο μόνος υπεύθυνος για την σωστή καταγραφή και την αλήθεια των στοιχείων της πιστωτικής κάρτας.
Η υπηρεσία παρέχεται σε συνεργασία με την JCC Payments Systems (JCC), η οποία παρέχει ειδικά συστήματα για την ασφαλή διαβίβαση των στοιχείων της πιστωτικής/χρεωστικής κάρτας.
Με την υποβολή των στοιχείων της πιστωτικής σας κάρτας, κατανοείτε και συμφωνείτε ότι η epic σε συνεργασία με την JCC θα χρεώσει την πιστωτική κάρτα που καταχωρήσατε για το ποσό της συναλλαγής. Τα δεδομένα της κάρτας σας συλλέγονται απευθείας από την JCC χωρίς την παρέμβαση της epic και η epic δεν διατηρεί πρόσβαση σε στοιχεία όπως ο αριθμός κάρτας, η ημερομηνία λήξης και το cvv2. Συνεπώς η epic ουδεμία ευθύνη φέρει για θέματα που τυχόν προκύψουν με οποιοδήποτε από τα παραπάνω στοιχεία.
Η epic λαμβάνει τεχνικά και οργανωτικά μέτρα για την ασφάλεια των στοιχείων και συναλλαγών που γίνονται μέσω της Εφαρμογής. Τα στοιχεία της συναλλαγής (αριθμός συναλλαγής, αριθμός μητρώου συνδρομητή, ποσό πληρωμής, IP διεύθυνση), τα οποία συλλέγει και επεξεργάζεται η epic χρησιμοποιούνται αποκλειστικά και μόνο για το σκοπό της λήψης, εκτέλεσης και ολοκλήρωσης της πληρωμής, σύμφωνα με τις αμοιβαίες υποχρεώσεις. Δεν ανακοινώνονται, ούτε μεταδίδονται από την Εταιρεία μας σε οποιονδήποτε τρίτο, εκτός από την συνεργαζόμενη για την παρούσα υπηρεσία JCC και διαγράφονται, όταν επιτευχθούν οι σκοποί για τους οποίους τηρούνται. Αναγνωρίζετε και αποδέχεσθε και ρητά συναινείτε στην επεξεργασία των προσωπικών σας δεδομένων τόσο από την epic όσο και από την JCC κατά την χρήση της Υπηρεσίας.
Εφόσον η συναλλαγή είναι επιτυχής, ενημερώνεται το υπόλοιπο του λογαριασμού εντός των συστημάτων της epic κατόπιν της λήψης της συγκεκριμένης πληροφορίας από την JCC μέσω σχετικού αρχείου. Η εν λόγω διαδικασία, δύναται να διαρκέσει έως και 5 ημέρες, πράγμα που εξαρτάται αποκλειστικά από το διάστημα που χρειάζεται για την επεξεργασία και αποστολή δεδομένων η JCC.
Για οποιαδήποτε αμφισβήτηση ή και ερώτηση σχετικά με την χρήση της υπηρεσίας, οι νόμιμοι κάτοχοι των συνδέσεων σε προγράμματα χρήσης epic μπορούν να απευθύνονται στο 136.
13. Παράδοση - Παραλαβή Προϊόντων/ Έξοδα Αποστολής
Για τα προϊόντα του eStore η παράδοση γίνεται μέσα στις επόμενες 2 με 4 εργάσιμες ημέρες από την ημέρα της παραγγελίας. Σε εξαιρετικές περιπτώσεις και εφόσον ο πελάτης έχει ενημερωθεί, ο χρόνος παράδοσης μπορεί να παραταθεί. Ο πελάτης μπορεί να επιλέξει κατά τη στιγμή τοποθέτησης της παραγγελίας του, είτε να την παραλάβει από οποιοδήποτε κατάστημα της epic το οποίο θα επιλέξει, είτε να του παραδοθεί από εταιρεία ταχυμεταφορών.
Στην περίπτωση που ο πελάτης επιλέξει να παραλάβει ο ίδιος την παραγγελία του από το δίκτυο των καταστημάτων της epic, δεν θα υπάρξει οποιαδήποτε επιπρόσθετη χρέωση.
Στην περίπτωση που ο πελάτης επιλέξει να παραδοθεί σε αυτόν η παραγγελία από εταιρεία ταχυμεταφορών, τότε ο πελάτης επιβαρύνεται με τα έξοδα αποστολής τα οποία υπολογίζονται από το είδος των προϊόντων, το βάρος τους και τη διεύθυνση αποστολής τους. Σε κάθε περίπτωση ο πελάτης ενημερώνεται για το ακριβές κόστος παράδοσης, προσυμβατικά, ήτοι κατά τη διαδικασία υποβολής της παραγγελίας του και προτού προβεί σε οποιαδήποτε πληρωμή.
Στην περίπτωση σύμβασης παροχής υπηρεσιών, η υπηρεσία ενεργοποιείται εντός τεσσάρων (4) εργάσιμων ημερών από την ημερομηνία παραλαβής της παραγγελίας (νοουμένου ότι έχουν προσκομιστεί τα απαραίτητα δικαιολογητικά) και σε περίπτωση που ζητείται μεταφορά αριθμού στην epic από άλλο πάροχο (υποβάλλεται, δηλαδή, αίτηση φορητότητας), εντός επτά (7) εργάσιμων ημερών.
15. Εγγύηση / Εξυπηρέτηση μετά την πώληση
15.1. Η εγγύηση για τις συσκευές που πωλούμε έχει 24μηνη ισχύ από την ημερομηνία παράδοσης της συσκευής σε εσάς. Όλα τα αναλώσιμα ή παρελκόμενα μιας συσκευής (π.χ. φορτιστές, μπαταρίες, ακουστικά), καλύπτονται από έως και 6μηνη εγγύηση καλής λειτουργίας. Εάν αντικατασταθεί το προϊόν, η εγγύηση θα συνεχίζεται για το υπόλοιπο της σχετικής περιόδου. Η περίοδος της εγγύησης αναστέλλετε όσο το προϊόν βρίσκετε για επισκευή.
15.2. Απαιτήσεις εγγύησης γίνονται δεκτές με την παρουσίαση πρωτότυπων εντύπων αγοράς και παράδοση του προϊόντος σε οποιοδήποτε κατάστημα Epic.
15.3. Κατά τη διάρκεια της εγγύησης, επισκευάζουμε ή αντικαθιστούμε δωρεάν το ελαττωματικό προϊόν. Θα σας επιστρέψουμε το επισκευασμένο προϊόν ή άλλο προϊόν σε λειτουργήσιμη κατάσταση. Σε περίπτωση επισκευής, το ελαττωματικό εξάρτημα θα αντικαθίσταται. Εξαρτήματα είναι όλα τα μέρη του προϊόντος. Όλα τα υλικά ή άλλος εξοπλισμός ο οποίος έχει επιστραφεί και αντικατασταθεί θα αποτελεί ιδιοκτησία μας.
15.4. Εάν διαπιστωθεί ελάττωμα στο προϊόν πέραν των 12 μηνών από την παραλαβή, έχετε την ευθύνη να αποδείξετε ότι ήταν ελαττωματικό κατά την παραλαβή.
15.5  Δεν φέρουμε καμία ευθύνη για επισκευή τυχόν προβλημάτων που δεν καλύπτονται από την εγγύηση, αλλά θα σας ενημερώσουμε για το κόστος επιδιόρθωσης. Η εγγύηση δεν ισχύει σε περιπτώσεις που (οι πιο κάτω λόγοι αναφέρονται ενδεικτικά, και όχι περιοριστικά):
το ελάττωμα δημιουργήθηκε από ατύχημα, φυσική φθορά ή από το γεγονός ότι το προϊόν υποβλήθηκε σε χρήση αντίθετη προς τις οδηγίες του κατασκευαστή, έκθεση σε υγρασία, μη εξουσιοδοτημένο άνοιγμα/επισκευή ή επισκευή με χρήση μη εξουσιοδοτημένων ανταλλακτικών,
ο σειριακός αριθμός, ο βοηθητικός κώδικας ημερομηνίας ή ο αριθμός ΙΜΕΙ, έχουν αποσυρθεί, σβηστεί, παραποιηθεί, μεταβληθεί ή είναι δυσανάγνωστοι,
το ελάττωμα δημιουργήθηκε επειδή το προϊόν χρησιμοποιήθηκε ή συνδέθηκε με εξάρτημα που δεν αρμόζει στα τεχνικά χαρακτηριστικά του προϊόντος,
το ελάττωμα δημιουργήθηκε από αλλαγές στο λογισμικό του προϊόντος από μη εξουσιοδοτημένο άτομο,
το ελάττωμα οφείλεται σε αρχείο ή πρόγραμμα , που τοποθετήθηκε στην εσωτερική ή εξωτερική μνήμη του προϊόντος,
το προϊόν δεν έχει ελεγχθεί από το τεχνικό μας τμήμα ώστε να διαπιστωθεί και επιβεβαιωθεί το ελάττωμα του προϊόντος.
15.6. Εάν το ελαττωματικό προϊόν βρίσκεται ημερολογιακά εκτός εγγύησης, ή δεν έχει αγοραστεί από εμάς και το κόστος επιδιόρθωσής δεν υπερβαίνει τα €60 (συμπ. Φ.Π.Α), δεν θα απαιτείται προηγούμενη έγκριση για την επισκευή, ανεξαρτήτως της σημερινής αξίας του προϊόντος.
15.7. Δεν παρέχεται εγγύηση για επιδιορθώσεις που αφορούν βλάβες οι οποίες προήλθαν από υγρασία και η επιδιόρθωση έχει γίνει κατόπιν εντολής σας.
15.8. Δεν φέρουμε καμία ευθύνη για τυχόν απώλεια δεδομένων (προσωπικών ή άλλων) κατά την διάρκεια της επιδιόρθωσης ή απώλεια που οφείλεται σε ελάττωμα του προϊόντος, είτε αυτό προήλθε από κατασκευαστικό λάθος (οπόταν είναι εντός εγγύησης), είτε από λάθος του χρήστη (οπόταν είναι εκτός εγγύησης).
15.9. Εάν δεν παραλάβετε το προϊόν εντός 1 έτους από την ειδοποίηση ότι είναι έτοιμο για παραλαβή, τότε δεν φέρουμε καμία ευθύνη για τη φύλαξή του.
15.10. Εάν το προϊόν καλύπτεται από την εγγύηση δεν θα χρεωθείτε έξοδα αποστολής. Σε κάθε άλλη περίπτωση, θα επιβαρυνθείτε με τα έξοδα αποστολής.
15.11. Μετά την πώληση προϊόντων και/ή υπηρεσιών, η Epic παρέχει Υπηρεσία Εξυπηρέτησης Πελατών στον αριθμό 136.
16. Δικαίωμα Υπαναχώρησης / Επιστροφές – Αλλαγές Προϊόντων
(Ι) Επιστροφές ή Αλλαγές Προϊόντων εκτός του δικαιώματος υπαναχώρησης
Αποδεχόμαστε επιστροφές ή αλλαγές προϊόντων μέσα σε 14 μέρες από την ημερομηνία παράδοσης του προϊόντος σε εσάς, δεδομένου ότι:
το προϊόν είναι σφραγισμένο από τον κατασκευαστή ή από το κατάστημα με ταινία ασφαλείας epic.
σε όλες την περιπτώσεις, η επιστροφή συνοδεύεται με την αυθεντική απόδειξη αγοράς του προϊόντος.
Εκτός από τις προϋποθέσεις που συμπεριλήφθηκαν στον όρο 16(ΙΙ) πιο κάτω, δεν μπορούμε να αποδεχτούμε την επιστροφή  κάποιου προϊόντος που έχει ανοιχθεί ή χρησιμοποιηθεί.
Μπορείτε να επιστρέψετε το προϊόν, με τον τρόπο που αναφέρεται πιο κάτω.
Το δικαίωμα σας για υπαναχώρηση: Oι πελάτες των οποίων η Σύμβαση δεν ολοκληρώθηκε σε κατάστημα της epic έχουν το δικαίωμα, μέσα σε χρονικό διάστημα 14 ημερών (από την ημερομηνία ενεργοποίησης της υπηρεσίας και/ή, σε περίπτωση πώλησης προϊόντος, από την ημερομηνία κατά την οποία σας έχει παραδοθεί το προϊόν) να υπαναχωρήσετε από τη Σύμβαση χωρίς να αναφέρετε τους λόγους και χωρίς καμία επιβάρυνση εκτός από το άμεσο κόστος επιστροφής του προϊόντος, ως αναφέρεται πιο κάτω.
Άσκηση του δικαιώματος υπαναχώρησης: Προκειμένου να ασκήσετε το δικαίωμα υπαναχώρησης οφείλετε να μας ενημερώσετε για την απόφασή σας να υπαναχωρήσετε με μια ξεκάθαρη δήλωση μέσω επιστολής ή χρησιμοποιώντας το υπόδειγμα εντύπου υπαναχώρησης το οποίο μπορείτε να βρείτε εδώ και ακολούθως με αποστολή της εν λόγω δήλωσής σας, μέσω ταχυδρομείου, τηλεομοιότυπου ή ηλεκτρονικού ταχυδρομείου, χρησιμοποιώντας τα ακόλουθα στοιχεία:
Διεύθυνση:  Λεωφόρος Κέννεντυ 87, 1077 Λευκωσία
Ηλεκτρονική Διεύθυνση (e-mail): contactus@epic.com.cy
Σημειώνεται ότι η ευθύνη απόδειξης αναφορικά με την ημερομηνία αποστολής της επιστολής / εντύπου υπαναχώρησης, βαραίνει εσάς. Ως εκ τούτου συμβουλεύεστε όπως στην περίπτωση χρησιμοποίησης ταχυδρομείου, η αποστολή γίνει συστημένη.
Σε περίπτωση που υπαναχωρήσετε από τη Σύμβαση θα σας επιστρέψουμε όλα τα χρήματα που λάβαμε από εσάς (πλην, όπου εφαρμόζεται, των χρημάτων που αναλογούν στη χρήση από εσάς της υπηρεσίας, για την οποία εξακολουθείτε να είστε υπόλογοι), χρησιμοποιώντας το ίδιο μέσο πληρωμής που εσείς χρησιμοποιήσατε για την αρχική συναλλαγή (χωρίς οποιαδήποτε χρέωση), εκτός εάν συμφωνηθεί διαφορετικά.
Επιστροφή προϊόντος στην epic: Μπορείτε να επιστρέψετε το προϊόν στην Epic, είτε μέσω εταιρείας ταχυμεταφορών (courier), αφού πρώτα ενημερώσετε την epic στο contactus@epic.com.cy, καταβάλλοντας το κόστος επιστροφής (εκτιμάται σε περίπου είκοσι (20) ευρώ), είτε επιστρέφοντάς το διά χειρός σε οποιοδήποτε κατάστημα μας. Το κόστος επιστροφής θα καλυφθεί από εσάς. Βεβαιωθείτε ότι (α) έχετε επαναφέρει το προϊόν στις εργοστασιακές ρυθμίσεις, (β) έχετε απενεργοποιήσει την υπηρεσία "Find My iPhone" (για συσκευές Apple) και/ή διαγράψει τον λογαριασμό Google (για Android συσκευές), και (γ) έχετε διαγράψει ή αφαιρέσει από το προϊόν όλα τα προσωπικά σας δεδομένα και/ή τα αρχεία, κωδικούς πρόσβασης, κάρτες SIM και/ή μνήμης και τυχόν άλλα παρελκόμενα. Δεν φέρουμε καμία ευθύνη για τυχόν απώλειες των προαναφερθέντων.
Εξέταση του προϊόντος: Έχετε το δικαίωμα να εξετάσετε το προϊόν για να προσδιορίσετε τη φύση, τα χαρακτηριστικά και τη λειτουργία του, χειρίζοντας τα και ελέγχοντάς τα με τον ίδιο τρόπο όπως θα κάνατε σε ένα κατάστημα μας. Θεωρούμε ότι η εξέταση του προϊόντος δεν θα πρέπει υπό κανονικές περιστάσεις να ξεπερνά το σύνολο των 30 (τριάντα) λεπτών λειτουργίας του προϊόντος. Εάν έχετε χρησιμοποιήσει το προϊόν με τέτοιο τρόπο που υπερβαίνει την αρχική εξέταση ενός προϊόντος και/ή έχετε προκαλέσει οποιαδήποτε ζημιά στο προϊόν, δικαιούμαστε να ζητήσουμε αποζημίωση για τη μειωμένη αξία του προϊόντος που προκύπτει από τέτοια χρήση και μπορεί να αφαιρέσουμε τέτοια αποζημίωση από οποιαδήποτε επιστροφή χρημάτων που σας οφείλουμε. Με την παραλαβή του προϊόντος, θα επιθεωρήσουμε το προϊόν και θα σας ειδοποιήσουμε για τυχόν μειωμένη αξία.
Φορητότητα: Εάν επιθυμείτε να εξασκήσετε το δικαίωμα υπαναχώρησής και να μεταφέρετε τον αριθμό σας σε άλλο παροχέα, καταχωρήστε αίτηση φορητότητας στον εν λόγω παροχέα πριν τον τερματισμό της σύμβασής σας. Δεν φέρουμε καμία ευθύνη σε περίπτωση απώλειας αριθμού.
17. Πολιτική Επιστροφής Ελαττωματικών Προϊόντων
Η επιστροφή προϊόντος το οποίο ο πελάτης θεωρεί ελαττωματικό, πρέπει να γίνει στην αρχική του συσκευασία και με όλα του τα αξεσουάρ, οδηγούς χρήσης κλπ.
Ο πελάτης μπορεί να επιστρέψει το εν λόγω προϊόν, σε ένα από τα καταστήματα του δικτύου της Epic (αφού προηγουμένως υπογράψει το σχετικό έντυπο αναφοράς βλάβης) για να σταλεί για τεχνικό έλεγχο, κατά τον οποίο θα διαπιστωθεί κατά πόσο το προϊόν είναι ελαττωματικό ή όχι.
Εάν ο πελάτης έχει οποιοδήποτε παράπονο από την epic, θα πρέπει να αναφέρει το εν λόγω παράπονο αρχικά στην epic και σε περίπτωση που δεν ικανοποιηθεί από την απάντηση που θα λάβει τότε μπορεί να απευθυνθεί στον Επίτροπο Ρυθμίσεως Ηλεκτρονικών Επικοινωνιών και Ταχυδρομείων στο σύνδεσμο https://ocecpr.ee.cy/ ή την πλατφόρμα Ηλεκτρονικής Επίλυσης Διαφορών στο σύνδεσμο: http://ec.europa.eu/odr
19.1. Η Epic θα καταβάλει όλες τις δυνατές προσπάθειες για να παρέχει ποιοτικές Υπηρεσίες σύμφωνα με το Περί Καθορισμού της Ποιότητας Παροχής των Υπηρεσιών Ηλεκτρονικών Επικοινωνιών Διάταγμα του 2005 ως τροποποιείται ή αντικαθίσταται από καιρού εις καιρόν από τον Επίτροπο Ρυθμίσεως Ηλεκτρονικών Επικοινωνιών και Ταχυδρομείων. Όμως, λόγω της φύσης των τηλεπικοινωνιών, η ποιότητα και η κάλυψη των υπηρεσιών εξαρτάται εν μέρει από τον εξοπλισμό του πελάτη, εν μέρει από το δίκτυο της Epic και εν μέρει από άλλους παροχείς και άλλα τηλεπικοινωνιακά δίκτυα τα οποία συνδέει με ή με τα οποία συνδέεται το δίκτυο της Epic.
19.2.Άνευ επηρεασμού των Όρων και Προϋποθέσεων παροχής των υπηρεσιών, σε περίπτωση που οι υπηρεσίες της Epic δεν συνάδουν με τις πρόνοιες των σχετικών διαταγμάτων διασφάλισης της ποιότητας  παροχής υπηρεσιών εξ’ υπαιτιότητας της Epic, μετά από την υποβολή παραπόνου στην Epic, ο πελάτης δύναται να αποζημιωθεί από την Epic και/ή να τερματίσει τις υπηρεσίες του χωρίς την καταβολή του διοικητικού τέλους τερματισμού. Το είδος και ύψος της αποζημίωσης καθορίζεται ανά περίπτωση ανάλογα με το χρόνο που οι  υπηρεσίες του πελάτη δεν ήταν διαθέσιμες, αντιστοιχεί στο 1/30 του μηνιαίου τέλους παροχής της εν λόγω υπηρεσίας  για κάθε μέρα που οι υπηρεσίες δεν ήταν διαθέσιμες και δεν μπορεί να είναι μεγαλύτερη από το μηνιαίο τέλος για (1) μήνα.
19.3. Συμβάντα τα οποία δύναται να συνιστούν μη διαθεσιμότητα υπηρεσιών που δεν οφείλονται σε υπαιτιότητα της Epic αναφέρονται (ενδεικτικά και όχι περιοριστικά) τα ακόλουθα: 1. Ζημιά που προκλήθηκε στο δίκτυο της Epic από άλλους εκτός της Epic. 2. Ζημιά που προκλήθηκε εκτός δικτύου της Epic, αλλά επηρεάζει το δίκτυο της Epic. 3. Όταν δεν υπάρχει διαθεσιμότητα των υπηρεσιών λόγω προγραμματισμένων εργασιών της Epic. 4. Μη έγκαιρη συνεργασία του πελάτη με το προσωπικό της Epic ή εάν εκκρεμούν ενέργειες εκ μέρους του πελάτη. 5. Ανωτέρα βία και/ή άλλα γεγονότα, πράξεις ή παραλείψεις πέραν του εύλογου ελέγχου της Epic. 6. Οποιαδήποτε άλλη ενέργεια, η οποία δεν ελέγχεται από την Epic (ενδεικτικά και όχι περιοριστικά αναφέρεται η μη τήρηση προθεσμιών από τρίτους, η έλλειψη υλικών στην αγορά, κ.λ.π.). 7. Ζημιά που προκλήθηκε από τον τερματικό εξοπλισμό του πελάτη. 8. Όταν έχει αναφερθεί βλάβη αλλά δεν ανιχνεύεται από την Epic μετά από σχετικό έλεγχο. 9. Όταν δεν καθίσταται δυνατή η πρόσβαση της Epic στο χώρο του πελάτη. 10. Όταν η χρήση των υπηρεσιών από τον πελάτη δεν γίνεται σύμφωνα με τους όρους παροχής. 11. Όταν η χρήση των υπηρεσιών δεν γίνεται σύμφωνα με εθνικούς και διεθνείς κανονισμούς. 12. Έλλειψη διαθέσιμων πόρων δικτύου ή αν χρειάζεται επέκταση δικτύου. 13. Όταν η Epic  προσφέρει εναλλακτική λύση στον πελάτη.
(i) Ισχύον Δίκαιο και Δικαιοδοσία – Οι παρόντες Όροι και Προϋποθέσεις διέπονται από και ερμηνεύονται σύμφωνα με το δίκαιο και τους νόμους της Κυπριακής Δημοκρατίας και για οποιαδήποτε διαφορά προκύψει από τη Σύμβαση, αποκλειστική δικαιοδοσία έχει το Επαρχιακό Δικαστήριο Λευκωσίας. Λεπτομερή αναφορά για τις νομοθεσίες που σχετίζονται με τη σύναψη της Σύμβασης και ειδικότερα με τις νομοθεσίες που αφορούν τη νομική εγγύηση προϊόντων και το δικαίωμα υπαναχώρησης ως ο Ν.112(Ι)/2021 και τη διαδικασία σύναψης της σύμβασης ως ο Ν.156(Ι)/2004 γίνεται στους παρακάτω συνδέσμους:
Ο Περί Προστασίας του Καταναλωτή Νόμος του 2021 (Ν.112(Ι)/2021)
Διαδικασία σύναψης της σύμβασης (Ν.156(Ι)/2004)
(ii) Εκχώρηση - Με την αποδοχή των παρόντων Όρων & Προϋποθέσεων αναλαμβάνετε να μην εκχωρήσετε, μεταπωλήσετε, επαναεκμισθώσετε ή με οποιονδήποτε άλλο τρόπο μεταβιβάσετε τα δικαιώματά σας ή τις υποχρεώσεις σας ως αυτά απορρέουν από τους παρόντες Όρους & Προϋποθέσεις σε οποιοδήποτε τρίτο πρόσωπο χωρίς την προηγούμενη συγκατάθεση της Epic. Παραβίαση αυτού το περιορισμού κατά οποιονδήποτε τρόπο, θα έχει σαν αποτέλεσμα την άμεση λήξη των υπηρεσιών από την Epic.
(iii) Ανωτέρα Βία - Η Epic δεν θα φέρει ευθύνη και δεν θεωρείται παραβίαση των παρόντων Όρων & Προϋποθέσεων η οποιαδήποτε διακοπή ή πλημμελής παροχή υπηρεσίας, η αδυναμία παράδοσης προϊόντος ή ενεργοποίησης υπηρεσίας η οποία οφείλεται σε γεγονός ανωτέρας βίας περιλαμβανομένων, χωρίς περιορισμό, απεργιών, απρόοπτων φαινομένων, σφοδρών καιρικών συνθηκών, πράξεων ή παραλείψεων της Κυβέρνησης ή των χειριστών δημοσίων τηλεφώνων ή άλλης αρμόδιας αρχής ή άλλων.
Σε τέτοιες περιπτώσεις, η Epic ενημερώνει, όπου και όταν καθίσταται εφικτό, τον πελάτη και, σε περίπτωση καθυστέρησης παράδοσης, ο τελευταίος δηλώνει αν επιθυμεί την ολοκλήρωση της παραγγελίας.